Dhini
సన్‌రైజర్స్‌పె పుణే విజయం
సన్‌రైజర్స్‌పై పుణే: ధోని విజృంభించడంతో సన్‌ రైజర్స్‌పై రైజింగ్‌ పుణే సూపర్‌ జెయింట్‌ విజయం సాధించింది.ఉత్కంఠ పోరులో సన్‌ రైజర్స్‌ హైదరాబాద్‌పై పుణే 6 వికెట్ల తేడాతో గెలుపొందింది.ధోని,రాహుల్‌ త్రిపాఠి హాఫ్‌ సెంచరీలతో చెలరేగి ఆడటంతో పుణేకు వరుసగా రెండవ విజయం లభించింది.హైదరాబాద్‌ నిర్ధేశిత టార్గెట్‌ను 4 వికెట్లు కోల్పోయి పుణే ఛేదించింది.కొంత కాలం ఫామ్‌ లేక సతమత మవుతూ తీవ్ర విమర్శలు ఎదుర్కొంటున్న ధోని కీలక సమయంలో ఫామ్‌లోకి వచ్చి జట్టుకు అద్భుత విజయాన్ని అందించాడు.టార్గెట్‌ ఛేదనలో ఆరంభంలోనే స్వల్ప స్కోరుకే పుణే ఓపెనర్‌ రహానే 2 పరుగులకే వికెట్‌ కోలోయింది.
మరో ఓపెనర్‌ రాహుల్‌ త్రిపాఠి 41 బంతులు ఆడి 6 బౌండరీలు,3 సిక్సర్లతో 59 పరుగులతో స్మిత్‌తో కలిసి దూకుడుగా ఆడిఇ ఐపిఎల్‌లో తొలి హాఫ్‌ సెంచరీ నమోదు చేశాడు.11వ ఓవర్‌ చివరి బంతికి స్మిత్‌ 21 బంతులు ఆడి 1 బౌండరీ,2 సిక్సర్లతో 27 పరుగులు చేసి రశీద్‌ఖాన్‌ బౌలింగ్‌లో ఔట య్యాడు. అనంతరం 14 వ ఓవర్‌ తొలి బంతికి త్రిపాఠి రనౌట్‌గా వెనుదిరిగాడు.అదే సమ యంలో క్రీజులో ఉన్న ధోని మెరుపు షాట్లతో హైదరాబాద్‌ బౌలర్లకు చుక్కలు చూపించాడు. చివరి రెండు ఓవర్లలో విజయానికి 30 పరుగులు అవసరం.అయితే ధోని భారీ షాట్లతో చెలరేగి ఆడాడు.19వ ఓవర్‌లో రెండు బౌండ రీలు, ఒక సిక్స్‌ బాధడంతో మొత్తం 19 పరుగులు వచ్చాయి.చివరి ఓవర్‌లో 11 పరుగులు అవసరం.మనోజ్‌ తివారి మొదటి బంతిని బౌండరీగా మలిచాడు.మరో మూడు బంతుల్లో మూడు సింగిల్స్‌ వచ్చాయి.అయిదవ బంతికి ధోని రెండు పరుగులు తీయడంతో చివరి బంతికి విజయం కోసం మరో రెండు పరుగులు అవసరమయ్యాయి
.ఈ సమయంలో ఉత్కంఠ తారా స్థాయికి చేరింది.ఆఖరి బంతిని బౌండరీగా మలచి జట్టును విజయతీరాలకు చేర్చాడు.ధోని మొత్తం 34 బంతులు ఆడి 5 బౌండరీలు,3 సిక్సర్ల సాయంతో 61 పరుగులు చేశాడు. మనోజ్‌ తివారి 17 పరుగులు చేశాడు. హైదరా బాద్‌ బౌలర్లు భువనేశ్వర్‌ కుమార్‌,బిపుల్‌ శర్మ,రశీద్‌ఖాన్‌ ఒక్కొక్కరు ఒక వికెట్‌ తీసుకున్నారు.అంతకు ముందు బ్యాటింగ్‌ చేసిన హైదరాబాద్‌ ప్రత్యర్థి బౌలర్లను కట్టడి చేశారు. దీంతో పవర్‌ ప్లే ఓవరలలో 45 పరుగులు మాత్రమే చేసింది.తొమ్మిదవ ఓవర్‌ తొలి బంతికి ఓపెనర్‌ శిఖర్‌ ధావన్‌ 29 బంతులు ఆడి 5 బౌండరీలతో 30 పరుగులు చేసి వెనుదిరిగాడు.
అనంతరం క్రీజులోకి వచ్చిన ఏన్‌ విలియమ్సన్‌తో మరో ఓపెనర్‌ డేవిడ్‌ వార్నర్‌్‌ ఇన్నింగ్స్‌ నిర్మించే ప్రయత్నం చేశాడు.అయితే 13వ ఓవర్‌ మూడవ బంతికి విలియమ్సన్‌ 21 పరుగులు వద్ద క్రిస్టియన్‌ బౌలింగ్‌లో ఎల్‌బిడబ్ల్యూగా వెనుదిరిగాడు. తరువాత వార్నర్‌ 40 బంతలు ఆడి 3 బౌండరీలు,1 సిక్సర్‌తో 43 పరుగులు చేసి ఉనద్కత్‌ బౌలింగ్‌లో ఔటయ్యాడు.చివరలో హెన్రిక్స్‌ భారీ షాట్లకు ప్రయత్నించి స్కోరు బోర్డును పరుగులు పెట్టించాడు.28 బంతులు ఆడి 6 బౌండరీలు,2 సిక్సర్లతో 55 పరుగులు చేసిన హన్రిక్స్‌ జట్టుకు గౌరవ ప్రదమైన స్కోరును అందించాడు.హుడా 19 పరుగులతో దూకుడుగా ఆడాడు.పుణే బౌలర్లలో ఉనద్కత్‌, క్రిష్టియన్‌, ఇమ్రాన్‌ తాహిర్‌లు ఒక్కొక్కరు ఒక వికెట్‌ తీయగా అరంగేట్ర బౌలర్‌ సుందర్‌ వాషింగ్టన్‌ 3 ఓవర్లు వేసి 19 పరుగులు ఇచ్చాడు.